Ёсць святы і абрады, якія ў наш час засталіся толькі ў асобных рэгіёнах і нават вёсках. Але ж гэта ні ў якім разе не датычыцца Вадохрышча — так яшчэ называюць у Беларусі Хрышчэнне Гасподняе. І хаця гэта свята займае адметнае месца ў калядным народным календары, аднак у большай ступені яно, бясспрэчна, рэлігійнае і ўваходзіць у лік дванадзясятых свят, якія асабліва шануе Праваслаўная царква.